El text parla sobre el tema Indumentària?
El Certificat de nivell suficiència de català, també conegut com a nivell C, és un examen que acredita un coneixement del català equivalent al nivell C1 del Marc europeu comú de referència per a les llengües, és a dir, un domini de l'idioma que permet usar-lo amb correcció en la majoria de situacions de la vida quotidiana, laboral i acadèmica. L'examen inclou una part d'expressió escrita, amb una redacció i un text formal o administratiu; una àrea de comprensió lectora; preguntes breus sobre gramàtica i vocabulari i per últim entrevistes amb el candidat per determinar la seva competència oral. Es convoca un cop l'any per les administracions, tot i que les universitats i els centres d'ensenyament de català acreditats pel Consorci per a la Normalització Lingüística poden convocar exàmens equivalents. El nivell C és imprescindible per accedir a una plaça de funcionari a Catalunya, d'aquí la seva elevada demanda. Les persones escolaritzades en català estan exemptes d'acreditar aquest nivell, ja que l'escola, a través de l'educació secundària, ja garanteix un assoliment de la competència exigida en aquesta prova.
No.